**Mika Halava** (s. 20. toukokuuta 1987 Pori) on suomalainen jääkiekkoilija. Hän on pelipaikaltaan vasen laitahyökkääjä ja laukoo oikealta.

Ura
---

### Seuraura

4-vuotiaana jääkiekon aloittanut Halava on Porin Ässien kasvatti. Hänet nostettiin kaudeksi 2006–2007 vuoden mittaisella sopimuksella joukkueen SM-liigarinkiin. Halava pelasi kauden aikana neljä SM-liigaottelua ilman tehopisteitä. Kaudella 2007–2008 hän ei pelannut SM-liigassa otteluakaan. Halava teki Ässien A-nuorissa tehot 18+16=34, joilla hän oli joukkueen paras maalintekijä Sakari Salmisen kanssa sekä kolmanneksi paras pistemies. Halava keräsi myös 103 jäähyminuuttia, joilla hän sijoittui A-nuorten SM-liigan jäähypörssissä viidenneksi. Halava voitti A-nuorten SM-hopeaa keväällä 2008.

Kesäkuussa 2008 Halava siirtyi try-outille Mestis-joukkue KooKoohon, mutta hän jäi elokuussa ilman sopimusta. Halava pelasi kautensa HC Luvian riveissä III-divisioonaa sekä II-divisioonan karsintoja, joiden pistepörssin hän voitti tekemällä 13 ottelussa tehot 23+23=46. Kauden 2009–2010 Halava pelasi Ranskan pääsarjaa, Ligue Magnusia Pingouins de Morzinen joukkueessa.

Huhtikuussa 2010 Halava teki yksivuotisen sopimuksen Vaasan Sportin kanssa. Hän oli kaudella 2010–2011 tehoilla 11+17=28 joukkueen kolmanneksi paras pistemies sekä toiseksi paras maalintekijä Mika Kujanpään kanssa. Halava voitti Mestiksen mestaruuden keväällä 2011. Hän teki Sportin kanssa vuoden mittaisen jatkosopimuksen huhtikuussa 2011. Kaudella 2011–2012 Halava sijoittui TuTon Ville-Vesa Vainiolan kanssa tehoilla 20+23=43 koko Mestiksen pistepörssissä kolmanneksi joukkuetoverinsa Jussi Tapion ja Jokipoikien Juuso Rajalan jälkeen. Hän oli myös Sportin paras maalintekijä ja sijoittui Mestiksen maalipörssissä kolmanneksi TuTon Aki Keinäsen ja Jokipoikien Olavi Vauhkosen jälkeen. Halava voitti kauden päätteeksi Mestiksen-mestaruuden ja hänet valittiin toiseen tähdistökentälliseen.

Elokuussa 2012 Halava siirtyi saman kuun lopulle kestäneelle try-outille Oulun Kärppiin. Tämän jälkeen hänen koeaikaansa jatkettiin syyskuun loppuun. Lokakuun alussa Halava jatkoi koeaikaansa toistamiseen kuukaudella. Marraskuun maaottelutauolla hänet vapautettiin etsimään itselleen uusi joukkue. Halava ehti pelata Kärpissä 16 runkosarjaottelua tehopistein 1+1=2. Hän teki liigauransa avausmaalin 25. lokakuuta 2012 ylivoimalla vierasottelussa Pelicansia vastaan. Halava palasi maaottelutauon jälkeen loppukaudeksi 2012–2013 Sportiin, kun vaasalainen kannattajayhdistys *Red Army* lahjoitti joukkueelle rahallista avustusta. Hänen runkosarjansa jäi loppukaudella kuitenkin vain 15 ottelun mittaiseksi sormimurtuman takia. Toukokuussa 2013 Halava teki 1+1-vuotisen jatkosopimuksen Sportin kanssa.

Kaudella 2013–2014 Halava ei vastannut häneen kohdistuneisiin odotuksiin ja hän keräsi tehopisteiden sijasta enemmän turhia jäähyminuutteja. Sport nostettiin kaudeksi 2014–2015 SM-liigaan. Halava käytti sopimuksessaan olleen pelaajan option ja teki vuoden mittaisen jatkosopimuksen Sportin kanssa huhtikuussa 2014, mutta joukkueella ei ollut hänelle kuitenkaan käyttöä ja Sport halusi purkaa Halavan sopimuksen. Molemmat osapuolet riitaantuivat ja Halava vaati itselleen yleisen sopimuskäytännön mukaista purkurahaa. Syntyi pieni kohu, kun hän kertoi *Pohjalaisen* haastattelussa Sportin tarjonneen hänelle rahakorvauksen sijasta vanhoja varusteita ja ehdottaneen Halavan myyvän ne itse eteenpäin saadakseen osan korvauksistaan. Halavan sopimus purettiin lopulta toukokuun lopulla.

Halava siirtyi kaudeksi 2014–2015 vuoden mittaisella sopimuksella Suomi-sarjajoukkue Waasa Red Ducksiin. Hänestä tuli joukkueen kapteeni. Halava oli runkosarjan päätyttyäkin Red Ducksin paras pistemies ja syöttäjä tehoilla 15+17=32, vaikka hän kesken kauden, helmikuussa 2015 loppukaudeksi Kokkolan Hermekseen. Kevään 2015 pudotuspeleissä Halava jakoi kuudella osumallaan joukkueen sisäisen maalipörssin voiton Janne Kivilahden kanssa ja voitti kauden päätteeksi Suomi-sarjan hopeaa.

Kaudeksi 2015–2016 Halava siirtyi vuoden mittaisella sopimuksella Norjan toiseksi korkeimmalle sarjatasolla I-divisioonan Tønsberg Vikingsiin. Hän voitti kauden päätteeksi sarjan mestaruuden.

### Maajoukkueura

Halava on pelannut seitsemän poikien maaottelua.

Muuta
-----

Halava on pelannut jääkiekon ohella 15-vuotiaaksi asti myös salibandya ja jalkapalloa. Hänen serkkunsa on Ässien puolustaja Teemu Vuorisalo.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2004–2005 | Ässät | A-SM | 26 | 2 | 6 | 8 | 28 | – | – | – | – | – |
| 2005–2006 | Ässät | A-SM | 39 | 8 | 18 | 26 | 83 | – | – | – | – | – |
| 2006–2007 | Ässät | A-SM | 37 | 14 | 12 | 26 | 60 | – | – | – | – | – |
|  | Ässät | SM-liiga | 4 | 0 | 0 | 0 | 2 | – | – | – | – | – |
| 2007–2008 | Ässät | A-SM | 35 | 18 | 16 | 34 | 103 | 12 | 1 | 3 | 4 | 12 |
| 2008–2009 | HC Luvia | III-divisioona | 13 | 21 | 33 | 54 | 34 | – | – | – | – | – |
|  | HC Luvia | II-divisioona Q | 13 | 23 | 23 | 46 | 58 | – | – | – | – | – |
| 2009–2010 | HC Morzine-Avoriaz | Ranska | 26 | 13 | 14 | 27 | 50 | 5 | 2 | 3 | 5 | 10 |
| 2010–2011 | Sport | Mestis | 48 | 11 | 17 | 28 | 40 | 12 | 1 | 3 | 4 | 10 |
| 2011–2012 | Sport | Mestis | 45 | 20 | 23 | 43 | 36 | 11 | 4 | 1 | 5 | 16 | Ykköstähdistö |
| 2012–2013 | Kärpät | SM-liiga | 16 | 1 | 1 | 2 | 2 | – | – | – | – | – |
|  | Sport | Mestis | 15 | 6 | 7 | 13 | 8 | 5 | 0 | 0 | 0 | 0 |
| 2013–2014 | Sport | Mestis | 36 | 7 | 8 | 15 | 46 | 7 | 1 | 0 | 1 | 25 |
| 2014–2015 | Red Ducks | Suomi-sarja | 29 | 15 | 17 | 32 | 32 | – | – | – | – | – |
|  | Hermes | Suomi-sarja | 2 | 2 | 3 | 5 | 0 | 10 | 6 | 4 | 10 | 14 |
| 2015–2016 | Tønsberg Vikings | Norja I | 15 | 18 | 10 | 28 | 18 | 5 | 0 | 4 | 4 | 2 |
| 2 kautta | yhteensä | SM-liiga | 20 | 1 | 1 | 2 | 4 | – | – | – | – | – |
| 4 kautta | yhteensä | Mestis | 144 | 44 | 55 | 99 | 130 | 35 | 6 | 4 | 10 | 51 |
| 1 kausi | yhteensä | Ranska | 26 | 13 | 14 | 27 | 50 | 5 | 2 | 3 | 5 | 10 |

Lähteet
-------

* Mika Halava The Internet Hockey Databasessa (englanniksi)
* Mika Halava *Elite Prospects*. Everysport Media Group AB.  (englanniksi)

### Viitteet

1. ↑  Mika Halava – Pelaajakortti » Vaasan Sport
2. 1 2  Vähämaa, Toni: Halavatun lähellä liigapaikkaa *Jatkoaika.com*.  26.1.2013. Jatkoaika r.y. Viitattu 27.1.2013.
3. ↑  Ässien ryhmä viimeistelyä vaille valmis *Jatkoaika.com*.  8.5.2006. Jatkoaika r.y. Viitattu 19.4.2012.
4. 1 2 3 4 5 6  Mika Halava *Elite Prospects*. Everysport Media Group AB.  (englanniksi)
5. ↑  Kai Öhberg KooKoon uusin hankinta *Jatkoaika.com*.  3.6.2008. Jatkoaika r.y. Viitattu 31.1.2011.
6. ↑  Halava jäi ilman sopimusta *Jatkoaika.com*.  27.8.2008. Jatkoaika r.y. Viitattu 31.1.2011.
7. ↑  Sport julkaisi ensimmäiset sopimuksensa *Jatkoaika.com*.  23.4.2010. Jatkoaika r.y. Viitattu 31.1.2011.
8. ↑  Mäkinen, Halava, Fogström ja Mörsky jatkavat Sportissa *Jatkoaika.com*.  29.4.2011. Jatkoaika r.y. Viitattu 19.4.2012.
9. ↑  Mestiksen parhaat palkittu *Jatkoaika.com*.  18.4.2012. Jatkoaika r.y. Viitattu 19.4.2012.
10. ↑  Mika Halava Kärppien testiin *Jatkoaika.com*.  15.8.2012. Jatkoaika r.y. Viitattu 31.8.2012.
11. ↑  Mestis-mestari Halavan kärppäkoeajalle jatkoa *Jatkoaika.com*.  30.8.2012. Jatkoaika r.y. Viitattu 31.8.2012.
12. ↑  Halavan koeajalle jatkoa *Jatkoaika.com*.  2.10.2012. Jatkoaika r.y. Viitattu 7.10.2012.
13. ↑  Kärpät vapautti pelurinsa *Jatkoaika.com*.  5.11.2012. Jatkoaika r.y. Viitattu 6.11.2012.
14. ↑  Raportti – Liiga *liiga.fi*.  25.10.2012. Jääkiekon SM-liiga Oy. Viitattu 6.11.2012.
15. ↑  Halava palaa Sportiin *Jatkoaika.com*.  13.11.2012. Jatkoaika r.y. Viitattu 13.11.2012.
16. ↑  Vähämaa, Toni: Sportin pelaaja-arvioinnit 2012–13: Kaukana parhaastaan *Jatkoaika.com*.  10.3.2013. Jatkoaika r.y. Viitattu 11.3.2013.
17. ↑  Pukkinen, Mika: Sport-kapteeni toivoo otteiden tasoittuvan keväällä *Jatkoaika.com*.  21.12.2012. Jatkoaika r.y. Viitattu 24.2.2013.
18. ↑  Kiviniemi ja Halava jatkavat Vaasassa *Jatkoaika.com*.  6.5.2013. Jatkoaika r.y. Viitattu 22.9.2014.
19. ↑  Pukkinen, Mika: Sportin pelaaja-arvioinnit 2013–14: The pohjalainen nousukausi jäi torsoksi *Jatkoaika.com*.  8.4.2014. Jatkoaika r.y. Viitattu 22.9.2014.
20. ↑  Sportin liigaryhmä alkaa rakentua *Jatkoaika.com*.  4.4.2014. Jatkoaika r.y. Viitattu 22.9.2014.
21. ↑  Sport ja Halava riitautuivat sopimuksen purkamisesta *pohjalainen.fi*.  21.5.2014. I-Mediat Oy. Viitattu 22.9.2014.
22. ↑  Mutkainen liigatie.  *Jääkiekkolehti Kultanumero Kausiopas 2014/15 NRO 7/2014*, 2014. vsk, s. 104.
23. ↑  Sport ja Halava eri teille *Jatkoaika.com*.  28.5.2014. Jatkoaika r.y. Viitattu 22.9.2014.
24. ↑  Pohjalainen: Red Ducks vahvistuu Halavalla *Jatkoaika.com*.  28.5.2014. Jatkoaika r.y. Viitattu 22.9.2014.
25. ↑  Halava, Nässlin ja Koskelakin Hermekseen *kiekko.pohjalainen.fi*.  16.2.2015. I-Mediat Oy.  Arkistoitu 2.4.2015. Viitattu 16.3.2015.
26. ↑  Halava jatkaa pelejään Norjassa *Jatkoaika.com*.  15.6.2015. Jatkoaika r.y. Viitattu 15.6.2015.
27. ↑  Laiho, Harri: Serkkuaan tehokkaampi – pelinumeronsa vaihtanut Vuorisalo vahvassa vireessä *iltalehti.fi*.  15.12.2017. Alma Media Suomi Oy. Viitattu 29.3.2018.